สวัสดีค่ะ พอดีว่าทานยาคุม28เม็ดมาตลอด เเต่พอดีว่าได้ยาคุม21มาเเล้วจะเริ่มทานต่อยังไงคะ พอดีว่างงเริ่มไม่ถูกค่ะต้องเริ่มกินวันนี้เม็ดเเรก
สวัสดีค่ะ การใช้ยาคุมกำเนิดแบบแผงรายเดือนนั้น มีประสิทธิภาพในการคุมกำเนิดสูงประมาณ 95-99% ถ้ากินติดต่อกันทุกวัน โดยสามารถใช้ได้ทั้งแบบ 21 หรือ 28 เม็ดค่ะโดยการเปลี่ยนชนิดยาคุมกำเนิดนั้นสามารถทำได้ เมื่อกินแผงที่กินอยู่หมด 28 เม็ด ก็ให้กินแผงแบบ 21 เม็ดต่อไปได้ทันที การกินต่อแบบนี้ จะสามารถมีเพศสัมพันธ์ได้ทันทีไม่ต้องรอให้ครบ 7 วัน และกิน 21 เม็ดต่อไปต่อเนื่องจนหมดแผง และสังเกตเรื่องรอบเดือนในปลายเดือนอีกครั้ง โดยชนิด 21 เม็ด ประจำเดือนควรจะมาภายใน 7 วันหลังกินยาหมดค่ะ